વિશ્વમાં સૌથી મજબૂત, ખડતલ, સહનશીલ કોણ? આ સવાલનો જવાબ મેળવવા માટે છેલ્લાં ૨૭ વર્ષથી દર જાન્યુઆરી મહિનાના એક રવિવારે ઇંગ્લૅન્ડના પટોર્ન ગામમાં હજારો લોકો વચ્ચે રેસ થાય છે. નામ આપ્યું છે ટફ ગાય કૉમ્પિટિશન. જોકે આ સ્પર્ધામાં માત્ર પુરુષો જ નહીં, સ્ત્રીઓ પણ ભાગ લઈ શકે છે. આ રેસમાં માણસની એવી કસોટી થાય, એવી કસોટી થાય કે ભાગ લેનારાઓને નાની યાદ આવી જાય. ૬૦૦ એકરમાં પથરાયેલા રેસ માટેના ગ્રાઉન્ડમાં ખડા કરવામાં આવેલા જાતજાતના અવરોધોને સ્પર્ધકે હિંમતભેર પાર કરવાના હોય.